**EELNÕU 2022/46**

 **KOMISJONID:**

|  |  |
| --- | --- |
| eelarve- ja arengukomisjon |  |
| hariduskomisjon |  |
| kultuuri-ja spordikomisjon |  |
| majandus-ja keskkonnakomisjon |  |
| revisjonikomisjon |  |
| sotsiaalkomisjon  |  |
| noortevolikogu | JK |

**VILJANDI LINNAVOLIKOGU**

OTSUS

### 27. jaanuar 2022 nr

Viljandi linna 2021. aasta laste- ja noortesõbraliku ettevõtte preemia

Viljandi Linnavolikogu 24.09.2015 määruse nr 63 “Viljandi linna laste- ja noortesõbralik ettevõte“ alusel ning arvestades laekunud ettepanekuid Viljandi Linnavolikogu

**o t s u s t a b:**

1. Kinnitada Viljandi Linnavolikogu ajutise komisjoni Viljandi Noortevolikogu otsus.

2. Viljandi linna 2021. aasta laste- ja noortesõbraliku ettevõtte preemia saaja on\_\_\_\_\_\_\_\_\_\_\_\_\_ .

3. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil tmktartu.menetlus@kohus.ee või Kalevi tn 1, 51010 Tartu.

4. Otsus jõustub teatavakstegemisest.

(allkirjastatud digitaalselt)

## Helmen Kütt

linnavolikogu esimees

# Koostaja(d): Vilja Volmer-Martinson

**Esitatud:**

**Esitaja:** Viljandi Linnavalitsus **Ettekandja:** Pille-Riin Lillepalu

**Lk arv:** 3

**Hääletamine:** nõudmisel

Seletuskiri

**Viljandi linna 2021. aasta laste- ja noortesõbraliku ettevõtte preemia**

Eelnõu eesmärk on tunnustada ettevõtet (täisühing, usaldusühing, osaühing, aktsiaselts, tulundusühistu, füüsilisest isikust ettevõtja, mittetulundusühing, sihtasutus), mille asukoht ja/või üks põhitegevuse koht on Viljandi linn ning mille tegevus on kalendriaasta jooksul aidanud kaasa linna laste ja noorte elu-olu parandamisele.

Laste- ja noortesõbraliku ettevõtte preemia määramine toimub Viljandi Linnavolikogu 24.09.2015 määruse nr 63 “Viljandi linna laste- ja noortesõbralik ettevõte“ alusel ning arvestades laekunud ettepanekuid.

Ettepanekuid esitati 7, kokku 7 ettevõtte tunnustamiseks. Laekunud ettepanekute põhjal on koostatud koondtabel.

Preemiaks on Viljandi Kunstikooli õpilaste poolt valmistatud meene. Preemiaga kaasneb Viljandi linna aukiri.

Preemia antakse üle Eesti Vabariigi 104. aastapäevale pühendatud pidulikul kontsert-aktusel Eesti Pärimusmuusika Aidas 24. veebruaril 2022.

|  |  |
| --- | --- |
| **Kandidaat** | **Põhjendus** |
| **Restoran Aasia Billa**(esitaja Viljandi Linnavolikogu Isamaa saadikurühm) | Tartu tänava restoran on ruumiliselt panustanud suure lasteala olemasolule, et ka koroona ajal oleks võimalik lastenurgas vahet hoida. Väikestele lastele on võimaldatud söögitoolid, teenindajad on alati rõõmsameelsed ning lastesõbralikud. Tuntakse huvi laste heaolu pärast pere ühise restoranis käigu ajal. |
| **Viljandi Laevamudelistide Klubi MTÜ**(esitaja Valimisliit Südamega Viljandis) | Olle Järvekülg läbi MTÜ Viljandi Laevamudelistide klubi on olnud aastakümnete jooksul hindamatu õpetaja sadadele noortele. Järvekülje õpetatav laevamudelism nõuab noortelt meelekindlust, täpsust ja kannatlikkust, mida ta oma isikliku eeskujuga ka suurepäraselt edasi annab. Olle Järvekülg on oma toimetamiste juures alati korrektne ja alati täpne õpetades noortele sellega lisaks laevamudelismile ka universaalseid sotsiaalseid oskusi. Kõige selle juures on tema kasvandikud alati toonud võistlustel kõrgeid kohti.2020. aasta sügisest asus laevamudelistide klubi tegutsema iseseisvalt ning 2021. aasta jooksul on suudetud tagada klubi kvaliteetne tegevus ja tagatud klubi jätkusuutlikus iseseisvana.  |
| **Viljandi Avatud Noortetuba**(esitajad Vilja Volmer-Martinson ja Ditmar Martinson) | Distantsõppe perioodil noortele ekraanivabade õuetegevuste pakkumise eest, et noored liiguksid õues ning puhkaksid oma silmi ja vaimu. |
| **MTÜ Eesti Pärimusmuusika Keskus**(esitaja Eesti Reformierakond) | Keskus korraldab aasta läbi kõige väiksematele muusikahuvilistele mõeldud tite- ja laste laulutubasid. Selle ürituste sarja läbi saavad Viljandi lapsed juba maast madalast laulmise ja pärimusmuusikaga tutvust teha. Pärimusmuusika festivali ajal on alati korraldatud läbimõeldud ja põnev laste ala, kus on tegevust igas vanuses jütsidele beebidest teismelisteni. Festivali laste ala on kindlasti parim Eestis korraldatavate muusikafestivalide seas, kui mitte üks paremaid üldse.Samuti korraldab keskus koolikontserte ning võistumängimisi noortele. |
| **LX Motors OÜ ja Tanel Alliksaar**(esitaja Eesti 200 Viljandi) | LX Motors on Honda edasimüüja Viljandis. LX Motorsi juht Tanel Alliksaar on aga südamega Viljandi poiss, kes kogukonnas alati õla alla paneb. Kas siis, kui endal on raske. Alates 2011. aastast toetab ta Tuleviku jalgpalliklubi tegevusi. LX Motorsi toetusel toimuvad Tuleviku klubil laste laagrid. LX Motors on toetanud ka linna lastekaitsepäeva toimumist. |
| **MTÜ Viljandi Tulevikujalgpalli Klubi**(esitaja Triinu Tints) | Selle, 2021. aasta sügisel pakkusid jalgpalliklubi Viljandi Tulevik töötajad end Jakobsoni kooli appi tunde asendama. Pakkumine oli tingitud õpetajate haigestumisest.Jalgpalliklubi initsiatiiv kooli appi minna näitab nende hoolimist kogukonnast, soovi oma panust anda, aidata.Klubi tegevjuht ja laste treener Rain Tölpus ning noortetöö juht ja noorte treener Aivar Lillevere asendasid kehalise kasvatuse tunde, klubi president Raiko Mutle lisaks veel inimeseõpetust. Turundus- ja meediajuht Marek Tiits asendas õpetajaid ettevõtlikkuse ja inimeseõpetuse tundides. (allikas: <https://sakala.postimees.ee/7360746/vutiklubi-laks-kooli-haigeid-opetajaid-asendama>)Sakala artiklist selgub, et tegelikult ei ole Tuleviku töötajatele külalisõpetajaks käimine võõras, nad on varasematelgi aastatel linna koolides tunde andmas käinud. |
| **Viljandi Perepesa**(esitaja Leanika Mändma-Orasmaa) | Viljandi linna (ja nüüd ka valla) laste elu rikastamise ja lapsevanemate toetamise eest. |

(allkirjastatud digitaalselt)

Vilja Volmer-Martinson

kultuuri- ja noorsootöö spetsialist